**Z ápi s ni ca**

**z 1. zasadnutia Správnej rady ÚEL SAV, v. v. i. konaného dňa 20.1.2022**

**Prítomní:** Ľ. Ditmarová, K. Adamčíková, A. Babicová, M. Blaženec, J. Konôpková

**Program:** 1) Otvorenie

2) Voľba podpredsedu Správnej rady ÚEL SAV, v. v. i.

3) Príprava vnútorných predpisov ÚEL SAV, v. v. i.

4) Záver

**1) Otvorenie**

Ľ. Ditmarová, riaditeľka ÚEL SAV, v. v. i., ktorá sa stala ex offo predsedníčkou Správnej rady ÚEL SAV, v. v. i. (ďalej len SR) otvorila prvé zasadnutie, privítala členov a poďakovala sa, že prijali členstvo v SR (funkčné obdobie členov SR je päť rokov - vyplýva z § 17 Zákona č. 243/2017 o verejnej výskumnej inštitúcii a o zmene a doplnení niektorých zákonov).

**2) Voľba podpredsedu Správnej rady ÚEL SAV, v. v. i.**

Na návrh predsedníčky bol vo verejnom hlasovaní jednohlasne zvolený Ing. Miroslav Blaženec, PhD., zástupca riaditeľky ÚEL SAV, v. v. i.

**3) Príprava vnútorných predpisov ÚEL SAV, v. v. i.**

Jednou z povinností a kompetencií Správnej rady, vyplývajúcej zo zákona č. 243/2017,je príprava vnútorných predpisov organizácie; predsedníčka navrhla, aby jednotliví členovia SR pripravili návrhy vnútorných predpisov ÚEL SAV, v. v. i. (na základe vzorových dokumentov SAV, ktoré sú zverejnené na webstránke SAV),ktoré budú pripomienkované jednotlivými členmi SR:

- Organizačný poriadok, Pracovný poriadok a Štatút organizácie – Ľ. Ditmarová,

- Pravidlá hodnotenia výskumných pracovníkov – M. Blaženec,

- Pravidlá tvorby rozpočtu – A. Babicová,

- Volebný poriadok na funkciu člena správnej rady - J. Konôpková,

- Volebný a nominačný poriadok na funkciu člena vedeckej rady – K. Adamčíková.

**Termín: 10.2.2022**

Po zapracovaní pripomienok budú v polovici februára 2022 vnútorné predpisy ÚEL SAV, v. v. i. predložené Správnou radou na pripomienkovanie členom Vedeckej rady ÚEL SAV, v. v. i. Následne - začiatkom marca 2022 - po spoločnom prerokovaní pripomienok VR a ich zapracovaní do dokumentov, budú vnútorné predpisy ústavu odoslané na P SAV na kontrolu zosúladenia prijatých predpisov so vzorovými predpismi SAV.

**4) Záver**

Na záver predsedníčka Správnej rady poďakovala za účasť na prvom zasadnutí v tomto funkčnom období. Termín ďalšieho zasadnutia bude členom včas oznámený.

Zapísala: Ing. N. Hriňová

Overil: Ing. M. Blaženec, PhD.

Schválil: RNDr. Ľ. Ditmarová, PhD.

predsedníčka SR ÚEL SAV, v. v. i.